

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/18-01/09

URBROJ: 2186/10-01/1-18-03

Vidovec, 10. srpnja 2018.

**ZAPISNIK**

**sa 9. sjednice Općinskog vijeća Općine Vidovec, održane dana 10. srpnja 2018. godine,**

**( utorak ) u prostorijama Općine Vidovec**

Sjednica je započela u 20,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec, zamjenika načelnika Općine Vidovec, djelatnice Jedinstvenog upravnog odjela Općine Vidovec i predstavnice medija te se zahvalio na dolasku.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je sjednici prisutno 13 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Zdravko Pizek, Marijo Serini, Ivan Benček, Ljubica Uranić, Krunoslav Bistrović, Silvija Zagorec, Edo Košić, Marija Cafuk, Ivan Kušćar, David Šantek, Ines Pavleković, Nadica Cafuk i Stjepan Smernjak.

**SJEDNICI NISU PRISUSTVOVALI ČLANOVI OPĆINSKOG VIJEĆA** : Ivana Zavrtnik, Zdravko Klopotan – izostanak opravdali

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenik načelnika Dubravko Zavrtnik, Petra Rogina pročelnica JUO Općine Vidovec, Andreja Peharda referentica-adm.tajnica, Emina Ljubek viši stručni suradnik za opće poslove i EU fondove, Nikolina Koščak viši referent za komunalno gospodarstvo, Mateja Novak viši stručni suradnik za financije i proračun, Tea Čehok osoba na stručnom osposobljavanju, Ivana Dreven Varaždinske vijesti i Kristina Ljubić Radio Megaton.

**USVAJANJE ZAPISNIKA SA 8. SJEDNICE OPĆINSKOG VIJEĆA OPĆINE VIDOVEC ODRŽANE DANA 18.06.2018. GODINE ;**

Predsjednik Općinskog vijeća Zdravko Pizek :

„Svi ste dobili zapisnik sa prošle sjednice, ima tko kakvu primjedbu? Ako nema, dajem na glasanje, tko je za takav zapisnik ?“

Tko je za : 11 članova Vijeća

Tko je protiv : 0

Ima li suzdržanih : 2 člana Vijeća

U raspravi sudjelovali su član Vijeća Stjepan Smernjak i predsjednik Općinskog vijeća Zdravko Pizek.

**Predsjednik Općinskog vijeća Zdravko Pizek konstatirao je da je zapisnik sa 8. sjednice Općinskog vijeća Općine Vidovec usvojeni sa 11 glasova od 13 prisutnih članova Općinskog vijeća.**

**UTVRĐIVANJE DNEVNOG REDA ZA 9. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Predlažem dnevni red, s time da iza točke 2. bi bilo Prijedlog Odluke o korištenju reciklažnog dvorišta u općini Gornji Kneginec kojim upravlja trgovačko društvo Čistoća d.o.o.Varaždin“.

Za riječ javio se zamjenik načelnika Dubravko Zavrtnik.

Predsjednik Općinskog vijeća Zdravko Pizek :

„Ima netko drugi prijedlog za dopunu dnevnog reda? Ako nema dajem dnevni red sa tom dopunom na glasanje“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prihvaćeni dnevni red za 9. sjednicu Općinskog vijeća Općine Vidovec, sa dopunom i to jednoglasno sa 13 glasova od 13 prisutnih članova Općinskog vijeća.**

Usvojeni

**D N E V N I R E D**

1. Prijedlog Odluke o povjeravanju obavljanja komunalne djelatnosti održavanja nerazvrstanih cesta na području Općine Vidovec temeljem pisanog ugovora,
2. Prijedlog Odluke o izmjenama Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec,
3. Prijedlog Odluke o korištenju reciklažnog dvorišta u Općini Gornji Kneginec kojim upravlja trgovačko društvo Čistoća d.o.o. Varaždin,
4. Prijedlog Odluke o davanju suglasnosti za provedbu ulaganja i prijavu na natječaj Programa ruralnog razvoja RH, tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“,
5. Uređenje groblja u Radovanu,
6. Razno.

**Točka 1.**

**Prijedlog Odluke o povjeravanju obavljanja komunalne djelatnosti**

**održavanja nerazvrstanih cesta na području Općine Vidovec temeljem pisanog ugovora**

Predsjednik Općinskog vijeća Zdravko Pizek :

„1. Točka je, prijedlog Odluke o povjeravanju obavljanja komunalne djelatnosti održavanja nerazvrstanih cesta na području Općine Vidovec temeljem pisanog ugovora, javni natječaj je bio provedeni samo se javio Niskogradnja „Veselnik“ otvaram raspravu“.

U raspravi sudjelovali su članovi Vijeća David Šantek i Stjepan Smernjak te načelnik Bruno Hranić, predsjednik Vijeća Zdravko Pizek i pročelnica JUO Petra Rogina uz napomenu da će se dostaviti svim članovima Vijeća cjenik za radove.

Predsjednik Općinskog vijeća Zdravko Pizek :

„Ima još netko, ako nema, dajem na glasovanje“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno prihvaćena Odluka o povjeravanju obavljanja komunalne djelatnosti održavanja nerazvrstanih cesta na području Općine Vidovec temeljem pisanog ugovora i to sa 13 glasova od 13 prisutnih članova Općinskog vijeća.**

**Točka 2.**

**Prijedlog Odluke o izmjenama Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada**

**na području Općine Vidovec**

Predsjednik Općinskog vijeća Zdravko Pizek :

„Prelazimo na 2. Točku., to je prijedlog Odluke o izmjenama Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec“.

Kratko obrazloženje podnio je načelnik Bruno Hranić.

Predsjednik Općinskog vijeća Zdravko Pizek :

„Otvaram raspravu, izvolite“.

Pitanja je postavio član Vijeća Stjepan Smernjak, a odgovore je podnijela pročelnica JUO Petra Rogina i Nikolina Koščak viši referent za komunalno gospodarstvo.

U raspravu uključio se i član Vijeća David Šantek te načelnik Bruno Hranić koji je podnio odgovore na postavljena pitanja.

Članica Vijeća Marija Cafuk :

„Ja imam prijedlog, da se Čistoći uputi jedna zamolba, da jedanput godišnje oni odvezu našim poljoprivrednicima vreće od umjetnog gnoja, pogotovo poljoprivrednicima koji su u sustavu certificiranja, jer mi moramo od Čistoće odnosno kuće kojoj se prijavljuje otpada dobiti i potvrdu jer kad inspekcijske službe dođu moraju vidjeti da je taj otpad zbrinuti na zakonskoj regulativi. Pa bi ja imala prijedlog da za naše poljoprivrednike Općine Vidovec, jedanput godišnje, nakon sjetve pozivom Čistoći dođe se pokupiti i naravno da to bude gratis“.

U raspravi sudjelovali su načelnik Bruno Hranić, članice Vijeća Silvija Zagorec, Marija Cafuk i Ines Pavleković zatim članovi Vijeća Stjepan Smernjak i David Šantek te Nikolina Koščak viši referent za komunalno gospodarstvo i Emina Ljubek viši stručni suradnik za opće poslove i EU fondove.

Predsjednik Općinskog vijeća Zdravko Pizek :

„Zatvaram raspravu, dajem na glasovanje, tko je za takav prijedlog.“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno prihvaćena Odluka o izmjenama Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Vidovec i to sa 13 glasova od 13 prisutnih članova Općinskog vijeća.**

**Točka 3.**

**Prijedlog Odluke o korištenju reciklažnog dvorišta u Općini Gornji Kneginec**

**kojim upravlja trgovačko društvo Čistoća d.o.o. Varaždin**

Predsjednik Općinskog vijeća Zdravko Pizek :

„Idemo na 3. Točku, prijedlog Odluke o korištenju reciklažnog dvorišta u Općini Gornji Kneginec kojim upravlja trgovačko društvo Čistoća d.o.o. Varaždin, dobili ste sad prijedlog“.

Kratko obrazloženje prijedloga Odluke podnio je načelnik Bruno Hranić.

Predsjednik Općinskog vijeća Zdravko Pizek :

„Otvaram raspravu“.

Pitanje je postavio član Vijeća Stjepan Smernjak, a odgovore su podnijele pročelnica JUO Petra Rogina i Nikolina Košćak viši referent za komunalno gospodarstvo.

Predsjednik Općinskog vijeća Zdravko Pizek :

„ Ima još netko, ako nema dajem na glasovanje, tko je za takvu odluku?“

Tko je za : 10 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je usvojena Odluka o korištenju reciklažnog dvorišta u Općini Gornji Kneginec kojim upravlja trgovačko društvo Čistoća d.o.o. Varaždin i to sa 10 glasova od 13 prisutnih članova Općinskog vijeća.**

**Točka 4.**

**Prijedlog Odluke o davanju suglasnosti za provedbu ulaganja i prijavu na natječaj**

**Programa ruralnog razvoja RH, tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo,**

**uključujući slobodno vrijeme i kulturne aktivnosti te povezanu infrastrukturu“**

Predsjednik Općinskog vijeća Zdravko Pizek :

„4. Točka, Prijedlog Odluke o davanju suglasnosti za provedbu ulaganja i prijavu na natječaj Programa ruralnog razvoja RH, tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

Obrazloženje Odluke podnio je načelnik Bruno Hranić.

Pitanja su postavili : članica Vijeća Ines Pavleković, članovi Vijeća David Šantek i Stjepan Smernjak, a odgovore su podnijeli načelnik Bruno Hranić i Emina Ljubek viši stručni suradnik za opće poslove i EU fondove.

Predsjednik Općinskog vijeća Zdravko Pizek :

„Zatvaram raspravu, dajem na glasovanje takav prijedlog“.

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno prihvaćena Odluka o davanju suglasnosti za provedbu ulaganja i prijavu na natječaj Programa ruralnog razvoja RH, tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ i to sa 13 glasova od 13 prisutnih članova Općinskog vijeća.**

**Točka 5.**

**Uređenje groblja u Radovanu**

Predsjednik Općinskog vijeća Zdravko Pizek :

„5. Točka, uređenje groblja u Radovanu“.

Obrazloženje prijedloga Grada Ivanca i Ivkom-a o uređenju groblja u Radovanu i sufinanciranju radova od strane Općine Vidovec prema troškovniku i ugovoru, obrazložio je načelnik Bruno Hranić.

Predsjednik Općinskog vijeća Zdravko Pizek :

„Otvaram raspravu“.

Članica Vijeća Ines Pavleković :

„Ja sad nisam ništa razumjela jer nemamo materijale, možemo mi dobiti kakve materijale, moramo imati. Mi sada donosimo odluku ? Ja sad moram odbiti glasanje. Meni je sad krivo ali ne mogu glasati, ja na temelju ničega ne glasam, moramo imati prijedlog ugovora, situacija je takva, ja odbijam glasati“.

U raspravu uključili su se članica Vijeća Silvija Zagorec zatim članovi Vijeća Krunoslav Bistrović i Stjepan Smernjak te načelnik Bruno Hranić koji je podnio dodatno obrazloženje.

Predsjednik Općinskog vijeća Zdravko Pizek :

„Ima još netko, ako nema, dajem na glasovanje, tko je za takav prijedlog ?“

Tko je za : 11 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je prihvaćeni prijedlog o potpisivanju ugovora o uređenju groblja u Radovanu i to sa 11 glasova od 13 prisutnih članova Općinskog vijeća. Članica Vijeća Ines Pavleković odbila je glasati.**

**Točka 5.**

**Razno**

**Načelnik Bruno Hranić:**

„S obzirom da smo prošli puta donosili odluku o nagrađivanju učenika dobili smo još jednu potvrdu od Adriane Biškup za osvojeno prvo mjesto na Županijskom natjecanju iz biologije pa predlažem da se nagrada dodjeli“.

Predsjednik Općinskog vijeća Zdravko Pizek :

„Tko je za takav prijedlog ?“

Tko je za : 13 članova Vijeća

Tko je protiv : 0

Ima li suzdržanih : 0

**Prijedlog je jednoglasno prihvaćeni.**

Član Vijeća Stjepan Smernjak:

„Postavio sam vijećničko pitanje to je jedan dio i drugo pitanje što je sa Poslovnikom, prijedlogom to se odgađa ?“

Predsjednik Općinskog vijeća Zdravko Pizek :

„Iza godišnjih odmora“.

Načelnik Bruno Hranić :

„Pisani odgovor na pitanje Vam je otišao u materijalima koji su Vam dostavljeni, prema evidenciji o preuzimanju poziva i materijala“.

Član Vijeća David Šantek :

„Htio bi samo prokomentirati, zadnji puta nisam stigao jer je bila neka žustra rasprava na kraju, u biti što se tiče predsjednika Vijeća da se te sjednice od 25 točaka plus proračun, po meni previše, naporno za dva sata, neke se teme žele izbjeći onda se neke druge dodaju možda manje važne“.

Predsjednik Općinskog vijeća Zdravko Pizek :

„Slažem se sa time gospodine Šantek, hvala Vam lijepa, zatvaram 9. sjednica Općinskog vijeća Općine Vidovec“.

Sjednica je završila u 20 sati i 40 min.

Općinsko vijeća Općine Vidovec

Predsjednik

Zdravko Pizek

Zapisničarka

Andreja Peharda